**Прашање бр 1**

Почитувани,

поднесено е некомплетно барање за актуелниот оглас 01/2021. Во меѓувреме истото е одбиено со Решение за одбивање. Дали е можно, со оглед на тоа што огласот е сеуште активен, да се поднесе ново, комплетно барање за истиот апликант?

**Одговор бр 1**

Почитувани,

Благодариме за интересот за аплицирање на јавниот повик 01/2021 за користење на финансиска поддршка од ИПАРД Програмата 2014-2020.

Во однос на вашето прашање Ве известуваме дека согласно “Уредбата за начинот и постапката за користење на финансиска поддршка за мерките за рурален развој финансирани од програмата ИПАРД 2014-2020“ член 8 (3) кој гласи: “Во текот на еден јавен повик, еден барател може да поднесе само едно барање за една  иста мерка“, не можете да поднесете второ барање.

**Прашање бр 2**

Здраво. Сакам да прашам кој документи ми се потребни за поднесување за добивање на парични средства за Ипард програмата. Конкретно за пчеларство. Ако сте во можност би ве замолил да ми ги пратите потребните документи.

Однапред ви благодарам,

**Одговор бр 2**

Почитувани,  
  
На нашата интернет страница  [www.ipardpa.gov.mk](http://www.ipardpa.gov.mk/), во делот ИПАРД 2014 - 2020, подделот Јавни повици - Мерка 7 за Јавен повик 01/2021,  
се наоѓа Барањето за користење на средства од мерка 7, во кој се наоѓаат сите потребни документи.  
  
Со почит,

**Прашање бр 3**

Почитувани,  
Во Упатството за корисници на Мерка 7, Ве молам за конкретно појаснување на следниве    
прашања:  
  
1. Во Упатството не е излистано дека за барател физичко лице е    
потребна потврда од суд за неосудуваност, додека во Барањето истата    
потврда е излистана во точка 7. Молам појаснете дали за носител    
физичко лице кое предлага нова инвестиција за рурален туризам и ќе    
приложи и изјава за самовработување до крајот на инвестицијата, е    
потребна или не е потребна потврда за неосудуваност?  
  
2. Точка 19 од докумнетацијата која треба да се приложува побарува    
приложување на копија од лиценцата за градба на фирмата од која ќе    
бараме понуда за градежни активности. Дали мора да биде лиценца А или    
сепак е прифатлива и Б, доколку согласно Законот за градење за    
изградба на ограда, натстрешница и сл. се бара само Лиценца Б?  
  
3. Во врска со точка 20. за копии од сопственичка структура за    
странски добавувачи: доколку производителот е во друга држава, но во    
Македонија има етаблирано своја компанија и земеме понуда од    
македонската компанија, дали и тогаш се потребни докази за    
сопственичка структура? Во најголем број од понудите има елементи кои    
потекнуваат од други држави пр. филтер и пумпа за базен, расветни    
уреди, кујнска опрема и сл. иако ќе ги набавуваме преку домашни фирми    
(пример Нептун, Техномаркет и сл.)  
  
4. Како да земеме понуда од ЕВН за приклучокот за струја кој чини 400    
ЕУР? ЕВН не ни дава понуда, а уште помалку ќе го пополни барањето за    
понуда? Исто и за приклучок за водовод...овие компании даваат само    
жиро-сметка и податоци за уплата.  
  
Благодарам.

Одговор бр 3

Почитувани,  
  
Ова се одговори на вашите прашања:  
  
1. НЕ Е ПОТРЕБНО ОВОЈ ДОКУМЕНТ ЗА ФИЗИЧКИ ЛИЦА! Тој документ се однесува за правни лица при аплицирање.  
2. ПОТРЕБНО Е ДА ИМА МИНИМУМ Б-ЛИЦЕНЦА ЗА ГРАДБА. Во случај да има А-лиценца за градба НЕМА ДА ИМА НИКАКОВ ПРОБЛЕМ.  
3. ОВА СЕ ОДНЕСУВА НА ДОБАВУВАЧОТ Е ОД СТРАНСТВО, Т.Е. ДЕКА ДИРЕКНО КУПУВАТЕ ОД СТРАНСКА ФИРМА. Доколку се домашни добавувачи не се потребни овие документи.  
4. НЕКОФИНАНСИРАМЕ НИКАКВИ ПРИКЛУЦОЧИ ЗА ПРИКЛУЧОК НА ЕЛЕКТРИЧНА ЕНЕРГИЈА, ВОДОВОД и др. т.е. Комунални приклучоци.